ESTABLECEMENTO DE PREZOS PÚBLICOS, CON MOTIVO DA PROGRAMACIÓN DEPORTIVA 2018 DA CONCELLARÍA DE DEPORTES, CONFORME A ORDENANZA XERAL VIXENTE
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 19/02/2018)

Aprobado pola Xunta de Goberno do Concello de Tomiño, na sesión celebrada o 5 de febreiro de 2018 o establecemento de prezos públicos con motivo da PROGRAMACIÓN DEPORTIVA 2018 da Concellaría de Deportes, conforme a Ordenanza Xeral vixente, coas seguintes especificacións: 1º.—DETERMINACIÓN DO SERVIZO: Cursos ofertados dentro da programación DEPORTIVA 2018.1.1.—CURSO DE PILATES PARA AVOAS, NAIS E FILLAS: a inscrición a esta actividade, ofertada en marzo dentro da programación do MES DA MULLER, pode realizarse de xeito individual ou en grupos de amigas/familiares. Ademais de achegar os beneficios propios desta disciplina fortalece o vínculo existente entre o grupo. As clases consistirán en sesións dinámicas con enfoque grupal e interacción constante entre as persoas. O Pilates é un sistema de adestramento físico e mental que une o dinamismo e a forza muscular co control da mente, a respiración e a relaxación. Ofertaremos dous cursos de 10 h de duración cada un, en Goián (pavillón) e en Tomiño (casa de cultura) Duración: unha hora semanal. Inicio: marzo. A partir de 5 anos e sen límite de idade. Horario: Goián, mércores de 17.30 h a 18.30 h, en Tomiño venres de 19.30 h a 20.30 h. Prezo: 10 € por persoa.1.2.—CURSO DE TAI-CHI CHUAN: o Tai-Chi Chuan é unha arte marcial milenaria que traballa dende a enerxía vital interna que cada persoa posúe. A través das diferentes sesións as persoas participantes achegaranse aos movementos lentos e suaves, conscientes e sincronizados. Deste xeito, coa práctica continuada, alcanzarase unha mellora da forza física e a coordinación psicomotora. Duración: unha hora semanal. Inicio: 7 maio. A partir de 12 anos e sen límite de idade. Horario: luns de 19 h a 20 h na Casa de Cultura de Tomiño. Prezo: 10 € por persoa.1.3. CURSO DE PROMOCIÓN DO PIRAGÜISMO. Obrigatorio saber nadar. Impartido POLO Clube deportivo Miño, no río (Goián). O obxectivo é introducir as persoas asistentes nesta práctica deportiva. Dirixido a nenos e nenas de 8 a 14 anos. Inicio: do 26 de xuño ao 26 de xullo. HORARIO GRUPO A: os martes de 17 h a 18 h e GRUPO B: xoves de 17 h a 18 h. Prezo: 15 euros.1.4.—CAMPAMENTO MUSICAL. Será desenvolvido pola Agrupación Musical de Goián. O seu obxectivo será realizar actividades lúdico-formativas relacionadas coa música. Horario: de 10 a 14h ou unha ou dúas semanas segundo demanda (do 13 ao 24 de agosto). A partir de 3 anos e ata os 12. Prezo inscrición: 1 semana 30 € e 2 semanas 45 € 1.5.—CAMPUS DE TENIS. Impartido por un profesional da materia en pistas municipais co obxectivo de introducir ás persoas interesadas neste deporte. Inicio: a comezos de xullo. Horario: luns, mércores e venres, quendas de 10 h a 11/ de 11 a 12 h/ de 12 a 13 h. Duración: meses de xullo e agosto. Prezo: 20 €/mes por alumno/a. Requisitos de inscrición: nenos e nenas de 6 a 9 anos, de 9 a 13 anos, de 14 a 17 anos.1.6.—CAMPUS DE PÁDEL Impartido por un profesional da materia en pistas municipais co obxectivo de introducir ás persoas interesadas neste deporte. Inicio: a comezos de xullo. Horario: martes e xoves de 10.30h a 11.30h e de 11.30 h a 12.30 h. Duración: meses de xullo e agosto. Prezo: 20 € / mes por alumno / Requisitos de inscrición: nenos e nenas de 6 a 17 anos.1.7.—CAMPAMENTO URBANO EN TOMIÑO. Realizaranse diferentes actividades lúdicas, plásticas e culturais nas instalacións do colexio Pedro Caselles. Do 2 ao 27 de xullo. NENOS E NENAS nadas entre o 2005 e 2011. Inicio: 3 de xullo. Horario: De 9 a 14 h, de luns a venres. Prezo inscrición: 35 €. 1.8.—CAMPUS DE FÚTBOL. Levarase a cabo no Campo de fútbol “A Carballa” (Tomiño) e no campo de fútbol “ O Regatiño” (Goián). Ten o obxectivo de introducir ás persoas interesadas neste deporte e, alén diso, cóntase cunha área formativa para educar en valores como traballo cooperativo, fomento do respecto, prevención do acoso escolar. Inicio: do 16 ao 28 de xullo. Horario: De luns a venres de 10 a 13.30 h (clausura o sábado 28 de xullo de 10 a 13.30 h. Prezo inscrición: 55 €. Requisitos de inscrición: de 5 a 16 anos.1.9.—CAMPUS DE ATLETISMO. Impartido pola Sociedad Atlética Tegra. O obxectivo é introducir as nenas e nenos asistentes nesta práctica deportiva e iniciar ao atletismo mediante o traballo das habilidades motrices de cada especialidade (carreiras, saltos e lanzamentos). Inicio: 20 agosto. A partir de 3 anos e sen límite de idade. Horario: de luns a venres de 10 h a 12 h (dúas semanas de duración) na Pista de Atletismo do concello de Tomiño. Prezo: 10 € por persoa.1.10.—CURSO DE DEFENSA PERSOAL FEMININA: a violencia contra as mulleres é un mal que desgraciadamente está presente na nosa sociedade. É necesario concienciar a muller da súa capacidade de defenderse e crear unha serie de mecanismos de defensa que se acadana través dun conxunto de técnicas e estratexias que requiran pouco esforzo, e calquera tipo de muller, independentemente da súa idade ou condición física, poida ser capaz de realizar. O obxectivo e saír sa e salva dun intento de agresión. Inicio: 6 novembro. A partir de 12 anos e sen límite de idade. Horario: martes e xoves de 19 h a 20.30 h na Casa de Cultura de Tomiño. Prezo: DE BALDE En todas as actividades ofertadas dentro da programación de deportes terán preferencia as persoas empadroadas no concello de Tomiño. Todos os e as menores de idade precisarán autorización materna, paterna ou do titor/a legal. Se quedan vacantes poden acceder a estas as persoas empadroadas noutros municipios. Para máis información chamar ao 986 622 001/02/03 e/ou mandar un correo electrónico a omix@tomino. gal. As inscricións realizaranse a través dun formulario que estará dispoñible na páxina web; www.tomino. gal En todos os cursos ofertados requírese un mínimo de 15 persoas para que se leven a cabo.2º.—SUPOSTO DE FEITO: participación na actividade/curso escollido no horario específico de cada un. RESPONSABLE DE PAGAMENTO: persoas que se inscriban na dita/s curso/actividade.3º.—TARIFAS: BONIFICACIÓNS: 1ª.—As persoas que entreguen informe favorable do departamento de Servizos Sociais do concello de Tomiño terán unha bonificación do 50 % ou dereito a asistir de xeito gratuíto a todas as actividades que se ofertan na campaña de deportes de 2018.2ª.—Os nenos e nenas empadroadas no concello de Tomiño que sexan irmáns e participen xuntos/as na mesma actividade terán unha bonificación a maiores de 5 euros por cada neno/a.3ª.—As persoas voluntarias do concello de Tomiño terán unha bonificación do 50 % en todas as actividades.4º.—DEPÓSITO PREVIO: o depósito previo do importe do prezo público será obrigatorio dende a súa entrada en vigor e, en todo caso, antes do inicio do curso/s.5º.—COBERTURA DE PREZO PÚBLICO: para os conceptos de gasto indicados prevese a cobertura parcial, sufragándose o resto con cargo á partida 34122699 6º.—DATA DENDE A QUE SE ESIXIRÁ O PREZO PÚBLICO: dende a súa entrada en vigor coa publicación no Boletín Oficial da Provincia. O prazo de inscrición nas actividades pecharase catro días antes do inicio de cada actividade. Tomiño, 5 de febreiro de 2018 Asinado: Ismael Troncoso Martínez Concelleiro de Deportes